Sabino Arana

Sabino Arana Goiri , Arana ta Goiri'taŕ Sabin, según el sistema onomásticu qu'él desendolcó, foi un políticu español, consideráu padre del nacionalismu vascu y fundador del Partido Nacionalista Vasco.

Nació'l 26 de xineru de 1865 n' Abando (anguaño parte del municipiu de Bilbao), Vizcaya, y morrió en Sukarrieta, Vizcaya, el 25 de payares de 1903.

Procedente d'una familia carlista de l'anteiglesia d' Abando, Sabino entamó la so educación en Bayonne, Francia, onde s'exiliaren en 1873 poles idees carlistes de so pá.

Depués pasó pel colexu xesuita n'Orduña y completó la so formación estudiando filoloxía vasca durante una llarga convalecencia. Interrumpió los sos estudios de Derechu na Universidá de Barcelona al morrer so madre, en 1888. Dende entós, aislláu en so casa d'Albia, dedicóse a la investigación histórica y filolóxica.

 Referencies 

 Enllaces esternos 

Categoría:Nacionalismu vascu
Categoría:País Vascu
Categoría:Políticos y polítiques d'España
Categoría:Nacionalismu
Categoría:Persones de Bilbao